कैलाश चौधरी बोले- केंद्र सरकार के फंड पर अपना टैग लगाकर, गहलोत झूठ का पुलिंदा परोस रहे
सीएम अशोक गहलोत के बाड़मेर तूफान प्रभावित इलाके का हवाई सर्वे कर जायजा लिया। वहीं, केंद्र सरकार पर एनडीआरएफ नियमों किए बदलाव को लेकर केंद्र सरकार पर निशाना साधा। बुधवार को केंद्रीय कृषि राज्य मंत्री कैलाश चौधरी ने मीडिया से बातचीत में पलटवार करते हुए
सीएम अशोक गहलोत ने मंगलवार को बाड़मेर तूफान प्रभावित इलाके का हवाई सर्वे कर जायजा लिया। इसके बाद केंद्र सरकार पर एनडीआरएफ नियमों किए बदलाव को लेकर केंद्र सरकार पर निशाना साधा। बुधवार को केंद्रीय कृषि राज्य मंत्री कैलाश चौधरी ने मीडिया से बातचीत में पलटवार करते हुए कहा कि मुख्यमंत्री अशोक गहलोत केंद्र सरकार के फंड के रुपए पर अपना टैंग लगाकर जनता के सामने झूठ का पुलिंदा पेश कर रहे है और जनता को भ्रमित कर रहे है। राजस्थान सरकार किसानों के संपूर्ण कर्जा माफ करने के वादे से मुखर गई है। सीएम गहलोत को लोगों को राहत देनी है तो पेट्रोल-डीजल के भार को कम करें।
केंद्रीय मंत्री कैलाश चौधरी ने एनडीआरएफ नियमों में बदलाव के सवाल पर सीएम अशोक गहलोत पर तंज कसते हुए कहा सीएम अशोक गहलोत अपनी जिम्मेदारी से भाग रहे है। यह पहली बार नहीं भागें है। केंद्र पर आरोप लगाना उनके जीवन का हिस्सा बन चुका है। केंद्र ने कृषि मंत्रालय की ओर से जब टिड्डी आई थी तब भी 65 करोड़ रुपए दिए थे। इन्होंने किसानों को वितरण नहीं किए। मंत्री ने कहा कि लंबी स्किन बीमारी से बड़ी संख्या में गाय मर गई। केंद्र सरकार ने समय से पहले 8 करोड़ रुपए दे दिया था। इसके बावजूद समय पर टीकाकरण नहीं किया इससे लाखों गाय मर गई। सीएम गहलोत अपनी जिम्मेदारी से भाग रहे है। बाते खूब करते है यह फ्री में दे रहे है।
मंत्री ने कहा- गहलोत झूठ परोस कर जनता को भ्रमित किया जा रहा है
मंत्री ने कहा कि एनडीआरएफ में कोई बदलाव नहीं हुआ है। सीएम अशोक गहलोत झूठ बात को कैसे अच्छी तरीके से परोसा जाए इससे जनता को भ्रमित करने का काम कर रहे है। जितनी योजनाएं सीएम बता रहे है। धरातल पर कुछ भी नहीं है। चुनावों नजदीक आने पर क्रेडिट लेने की कोशिश कर रहे है, लेकिन राजस्थान की जनता अच्छी तरह से भली भांति जानती है। कांग्रेस नेचर है कि वो वादे करती है। वादे का सिवाय कुछ भी नहीं है। कितना झूठ है और कितना सच है सीएम गहलोत और राजस्थान की जनता को पता है।
कृषि मंत्री ने कहा-किसानों का संपूर्ण कर्जा माफ करने के वादे से मुकर गए
मंत्री कैलाश चौधरी ने सीएम पर जुबानी हमला बोलते हुए कहा कि राजस्थान के किसानों का संपूर्ण कर्जा माफ करने का वादा किया था। लेकिन अब उससे मुकर गए है। संपूर्ण किसानों का कर्जा माफ नहीं किया। युवाओं को बेरोजगारी भत्ता देने का वादा किया था वो भी पूरा नहीं किया है। चुनाव नजदीक होने के कारण छूट देने की बातें करते है।
कैलाश चौधरी ने कहा- लोगों को राहत देनी है तो तेल में छूट करें 
मंत्री ने गहलोत पर तंज कसते हुए कहा कि लोगों को राहत देने की बात कर रहे है। वास्तव में लोगों को राहत देनी है तो सबसे ज्यादा लोगों पर भार पेट्रोल-डीजल का है। सबसे ज्यादा महंगा डीजल राजस्थान में है। पड़ोसी राज्य गुजरात व हरियाणा में सस्ता है। लेकिन राजस्थान मे मंहगा है। राजस्थान की जनता की भला चाहते है तो उसी को ही कम कर लें। लेकिन कम नहीं करेंगे।
मंत्री का सीएम गहलोत पर आरोप - केंद्र सरकार के फंड पर अपना टैग लगा रहे है, गहलोत झूठ का पुलिंदा जनता को परोस रही है
मंत्री ने आरोप लगाया है कि केंद्र सरकार के फंड के पैसो को अलग-अलग यूटिलाइज कर रहे है। अलग-अगल स्कीमों में डालकर अपना टैग लगाने का काम कर रहे है। मनरेगा का पैसा है सब जानते है कि केंद्र सरकार का पैसा है लेकिन उसके ऊपर फोटो अपना लगाएंगे। अशोक जी गहलोत झूठ का पुलिंदा जनता के सामने परोस रहे है। अगर गहलोत वास्तव में जनता का भला चाहते है तो तूफान से यहां पर जो नुकसान हुआ है। उसका तुंरत प्रभाव से आंकलन करें। यहां का तुंरत प्रभाव से सर्वे करवाकर समय रहते जो तूफान से नुकसान हुआ है उसकी भरपाई करें। केंद्र पर हर मुद्दे को डालना छोड़ दे। केंद्र सरकार एसडीआरएफ फंड का पैसा पहले ही दे देती है। पहले उसको खर्च करें उसके बाद एनडीआरएफ की बात आती है। पहले रुपए पड़े है उनको खर्च नहीं कर रहे है। यह केवल दूसरी स्कीम में पैसा लगा देते है। अशोकजी गहलोत ने झूठ बोलने का कार्यक्रम शुरू कर दिया है।